Die Franse is vir my baie soos die Vrystaat – al die ander spanne se ondersteuners se gunstelinge, as hulle nie teen jou span uitdraf nie. En waar wil jy nou lekkerder kry as wanneer jou aangenome kind die Aussies ordentlik afransel? Michalak, na sy tyd by die Sharks, is soos ‘n eie kind vir ons, en sy man-van-die-wedstryd toekenning het my net so trots gemaak asof hy ‘n Springbok is.